b"\n_START_ARTICLE_\nModelatge (art)\n_START_PARAGRAPH_\nEn arts pl\xc3\xa0stiques, s'ent\xc3\xa9n per modelatge la creaci\xc3\xb3 d'una representaci\xc3\xb3 o imatge (el model) d'un objecte real. El modelatge es refereix generalment a la creaci\xc3\xb3 manual d'una imatge tridimensional (el model) de l'objecte real, per exemple en argila, fusta o altres materials. En altres paraules, es tracta de crear un objecte ideal que reflecteix certs aspectes d'un objecte real, com crear una escultura o una pintura._NEWLINE_Un model \xc3\xa9s per tant una representaci\xc3\xb3 parcial o simplificada de la realitat que recull aquells aspectes de rellev\xc3\xa0ncia per a les intencions del modelador, i de la qual es pret\xc3\xa9n extreure conclusions de tipus predictiu. Es modela per a comprendre millor o explicar millor un proc\xc3\xa9s o unes observacions. Un mateix objecte pot ser modelat amb diferents t\xc3\xa8cniques i diferents intencions, de manera que cada model ressalta nom\xc3\xa9s certs aspectes de l'objecte._NEWLINE_Per exemple, un model per a una escultura \xc3\xa9s un esb\xc3\xb3s, un intent preliminar, generalment realitzat en materials m\xc3\xa9s econ\xc3\xb2mics que l'escultura definitiva. El model serveix com a base per a la realitzaci\xc3\xb3 del treball definitiu._NEWLINE_En pintura, el modelatge s'utilitza per suggerir un volum o imatge de ple volum. Des de la pintura rupestre, com en les coves d'Altamira, ja s'aconseguia aquest efecte utilitzant el mateix relleu de les roques sobre les quals es pintava. Altrament, el modelatge s'aconsegueix amb les gradacions de les llums i les ombres. Els tenebristes tenen la caracter\xc3\xadstica d'utilitzar un contrast dur, molt fort, mentre que a la pintura renaixentista, \xc3\xa9s molt m\xc3\xa9s suau."